యో-యో పాస్‌ మార్కులు పెంచుతున్న రవిశాస్త్రి! - Ravi Shastri to increase India's Yo Yo test passing marks - EENADU
ముంబయి: టీమిండియా ప్రధాన కోచ్‌గా రెండోసారి ఎంపికైన రవిశాస్త్రి తనదైన రీతిలో జట్టులో సంస్కరణలు తీసుకొస్తున్నాడు. ఫిట్‌నెస్‌ విషయంలో ఆటగాళ్లు మరింత శ్రద్ధపెట్టాలని కోరుతున్నాడని తెలిసింది. ప్రస్తుతం ఉన్న యోయో టెస్టు స్కోరు 16.1ని శాస్త్రి పెంచే ఉద్దేశంతో ఉన్నాడట. అంతర్జాతీయ ప్రమాణాలకు అనుగుణంగా అర్హత స్కోరును 17కు పెంచాలని భావిస్తున్నట్టు సంబంధిత వర్గాలు అంటున్నాయి. త్వరలోనే బీసీసీఐ, ఆటగాళ్లతో ఈ విషయంపై చర్చిస్తారట. 'అంతర్జాతీయ స్థాయిలో పోటీపడాలంటే ఫిట్‌నెస్‌ అంతర్గత భాగం. కనీస అర్హత స్కోరు 17గా ఉండాలి' అని శాస్త్రి అన్నారని తెలిసింది. దక్షిణాఫ్రికా సిరీస్‌తోనే ఈ నిబంధన అమల్లోకి వచ్చినా ఆశ్చర్యం లేదని అంటున్నారు.
ప్రపంచకప్‌తో రవిశాస్త్రి సహా టీమిండియా సహాయ సిబ్బంది పదవీ కాలం ముగిసింది. విండీస్‌ సిరీస్‌ సందర్భంగా పదవీకాలాన్ని 45 రోజులు పొడగించారు. ఆ తర్వాత కపిల్‌దేవ్‌, అన్షుమన్‌ గైక్వాడ్‌, శాంత రంగస్వామితో కూడిన కమిటీ శాస్త్రిని కోచ్‌గా తిరిగి ఎంపిక చేసింది. జట్టును అన్ని ఫార్మాట్లలో అగ్రస్థానంలో నిలిపేందుకు తన దార్శనికత ఏంటో ఆయన వివరించాడు. యువకులు, అనుభవజ్ఞుల సమ్మేళనంతో జట్టును ఒక సంతోషకరమైన ప్రదేశంగా మారుస్తానని అన్నాడు. ఇందుకోసం అవసరమైన వ్యూహాలను కమిటీకి స్పష్టంగా వివరించాడు. ఇందులో భాగంగానే యోయో అర్హత స్కోరు పెంచుతున్నారని తెలిసింది.
yoo-yoo pasn maarkulu penchutunna ravisastri! - Ravi Shastri to increase India's Yo Yo test passing marks - EENADU
mumbai: teamindia pradhaana kochegaa rendosari empikaina ravisastri tanadaina reetilo jattulo samskaranalu teesukostunnadu. fitenessi vishayamlo aatagaallu marinta shraddhapettaalani korutunnadani telisindi. prastutam unna yoyo testu skoru 16.1ni saastri penche uddesamto unnadata. antarjaatiiya pramaanaalaku anugunamgaa arhata skorunu 17ku penchaalani bhaavistunnattu sambandhita vargaalu antunnayi. twaralone bcci, aatagaallato ee vishayampai charchistaarata. 'antarjaatiiya sthaayilo potipadalante fitenessi antargata bhagam. kaneesa arhata skoru 17gaa undaali' ani saastri annarani telisindi. dakshinaafrikaa siriseetoonae ee nibandhana amalloki vachina aascharyam ledani antunnaru.
prapanchakappo ravisastri sahaa teamindia sahaya sibbandi padavee kaalam mugisindi. vindiesse sireesse sandarbhamgaa padaveekaalaanni 45 rojulu podaginchaaru. aa tarvaata kapilneve, anshumanki gaikwade, saanta rangaswaamitho kuudina commity saastrini kochegaa tirigi empika chesindi. jattunu anni formatlalo agrasthaanamlo nilipenduku tana daarsanikata ento aayana vivarinchaadu. yuvakulu, anubhavagnula sammelanamtho jattunu oka santoshakaramaina pradesamgaa maarustaanani annadu. indukosam avasaramaina vyuuhaalanu kamiteeki spashtamgaa vivarinchaadu. indulo bhagamgane yoyo arhata skoru penchutunnaarani telisindi.